Nr. 8320/CM/17.01.2021

**Către,**

**Inspectorate școlare județene/ ISMB**

**În atenția, doamnei/domnului Inspector Școlar General,**

**Stimată doamnă/Stimate domn,**

Având în vedere faptul că începând cu data de 17 decembrie 2020 a intrat în vigoare H.G. nr. 1031/2020 *privind aprobarea Strategiei de vaccinare împotriva COVID-19 în România* precum și faptul **că a fost deschisă Etapa a II-a de vaccinare** împotriva COVID-19**, care include** populația cu grad de risc **și lucrătorii care desfășoară activități în domenii-cheie/esențiale, printre care personalul din unitățile** și instituțiile de învățământ, **vă solicităm să diseminați informațiile către toate unitățile de învățământ** în vederea întreprinderii măsurilor necesare pentru asigurarea accesului personalului didactic, didactic auxiliar și nedidactic la programul de vaccinare împotriva COVID-19.

În acest sens, **fiecare unitate de învățământ va desemna o persoană responsabilă** **cu înregistrarea unității de învățământ preuniversitar pe platforma alocată campaniei de vaccinare, centralizarea datelor de identitate și programarea la vaccinare** a  personalului angajat în respectiva unitate. Informațiile cu privire la acțiunea de vaccinare pot fi/trebuie sa fie accesate pe linkul: https://vaccinare-covid.gov.ro/platforma-programare/.

De asemnea, **Ministerul Educației solicită înscrierea cu prioritate a următoarelor categorii de angajați:**

- angajații din **învățământul preșcolar** (unde nu este obligatoriu portul măștii de către copii) și cadrele didactice care lucrează nemijlocit cu elevii.

- **angajații unităților de învățământ preuniversitar** care urmează să funcționeze cu prezența fizică începând cu data de 08 februarie 2021.

Fiecare unitate de învățământ preuniversitar **va transmite inspectoratului școlar județean/ ISMB,** numele persoanei responsabile cu acțiunea de vaccinare, funcția și datele de contact ale acesteia **în cursul zilei 18.01.2021, pana la orele 16.00**, urmând ca inspectoratele școlare județene/ISMB să transmită situația către Ministerul Educației până marți, 19 ianuarie, ora 12.00.

**Ministru**

**Sorin - Mihai Cîmpeanu**